ভোরের আলো | বরিশালে করোনা ওয়ার্ডে শয্যা সংখ্যা বাড়ানোর আশ্বাস
July 11, 2020, 8:42 p.m.
বরিশালে করোনা ওয়ার্ডে শয্যা সংখ্যা বাড়ানোর আশ্বাস
শনিবার দুপুরে জেলা প্রশাসনের সম্মেলন কক্ষে অনুষ্ঠিত মতবিনিময় সভা। - ছবি:
বরিশাল শের-ই-বাংলা মেডিকেল কলেজ হাসপাতালের জনবল সংকট ও করোনা ওয়ার্ডের শয্যা বাড়ানোর আশ^াস দিয়েছেন শিল্প সচিব এ কে এম আলী আজম। করোনা প্রাদুর্ভাব প্রতিরোধে বরিশাল জেলার দায়িত্বপ্রাপ্ত শিল্প মন্ত্রণালয়ের সচিবের সঙ্গে মতবিনিময় সভায় এমন আশ^াসের কথা বলেন তিনি।
শনিবার দুপুরে জেলা প্রশাসনের সম্মেলন কক্ষে অনুষ্ঠিত মতবিনিময় সভায় ওই আশ^াস দেন শিল্প সচিব।
শিল্প সচিব এ কে এম আলী আজমের সভাপতিত্বে সভায় জেলা প্রশাসক এসএম অজিয়র রহমান, পুলিশ সুপার মো. সাইফুল ইসলাম, বিভাগীয় স্বাস্থ্য পরিচালক ডা. বাসুদেব কুমার দাস, বরিশাল শের-ই-বাংলা মেডিকেল কলেজ হাসপাতালের পরিচালক ডা. মো. বাকির হোসেনসহ জেলার বিভিন্ন সরকারি দপ্তরের শীর্ষ কর্মকর্তারা উপস্থিত ছিলেন।
সভায় বরিশালে করেনোর বর্তমান চিত্র তুলে ধরে এই পরিস্থিতিকে ভয়াবহ হিসেবে উল্লেখ করা হয়। একই সঙ্গে পরিস্থিতি মোকাবেলায় বরিশাল শের-ই-বাংলা মেডিকেল কলেজ হাসপাতালের জনবল সংকট দূর, চিকিৎসা ও রোগ পরীক্ষার সরঞ্জামাদী পুরনায় চালু করা, প্রয়োজনে নতুন সরঞ্জামাদী স্থাপন, করোনা ওয়ার্ডে শয্যা সংখ্যা বাড়ানো, করোনা ওয়ার্ডের নিরাপত্তা বাড়ানোও ওপর গুরুত্ব দেওয়া হয়। একই সঙ্গে বরিশাল জেনারেল হাসপাতাল ও স্বাস্থ্য কমপ্লেক্সগুলোতে সবার জন্য চিকিৎসা নিশ্চিত করার বিষয়ে বিষদ আলোচনা হয়।
শিল্প সচিব এ কে এম এম আলী আজম বলেন, অচিরেই এসব সমস্যা সমাধান করে করোনা মোকাবেলায় উদ্যোগ নেওয়া হবে।